 pej
                                        udskrift
                                             af
                          sø- & handelsrettens dombog
                                       ____________
                                        kendelse
afsagt den 30. januar 2015.
b-47-14
s under konkurs
(advokat lars skanvig)
mod
x
indledning
denne sag drejer sig om konkurskarantæne i tilknytning til behandling af konkursboet s.
der er ikke tilvejebragt nærmere oplysninger i form af en fuldstændig udskrift fra erhvervs-
styrelsen omkring selskabets forhold. det fremgår derimod af en række af sagens øvrige bi-
lag, at erhvervsstyrelsen den 5. februar 2014 traf bestemmelse om tvangsopløsning af s, da
styrelsen ikke havde modtaget selskabets årsrapport for perioden 1. juli 2012 til 30. juni 2013
                                               -2-
(2. regnskabsår). den 25. marts 2014 tog sø- og handelsretten selskabet under behandling og
udnævnte advokat lars skanvig som likvidator. ved et brev af 16. april 2014 (modtaget i sø-
og handelsretten den 22. april 2014) anmodede likvidator om, at selskabet blev taget under
konkursbehandling. den 25. april 2014 afsagde skifteretten konkursdekret og udpegede sam-
tidig advokat lars skanvig som kurator.
kurator har oplyst, at x har været direktør i selskabet siden stiftelsen den 11. marts 2011 og
frem til erhvervsstyrelsen traf bestemmelse om tvangsopløsning af selskabet. disse oplys-
ninger fremgår tillige under selskabsoplysninger i forbindelse med selskabets årsrapport for
perioden 11. marts 2011 til 30. juni 2012, der var selskabets første regnskabsår. det fremgår
tillige af denne årsrapport, at ”selskabets formål er at drive virksomhed med cateringvirk-
somhed samt beslægtet virksomhed”, at selskabet benyttede danske bank a/s som pengein-
stitut, og at selskabet havde adresse på … 4 i københavn. kurator har i konkursbegæringen
angivet adressen: … i københavn. ifølge en række bankudskrifter fra danske bank a/s
fremgår, at banken i perioden fra den 28. september 2012 til 29. marts 2013 har skrevet til sel-
skabet på adressen: … 4 i københavn, og i perioden fra den 28. juni 2013 til den 6. marts 2014
har skrevet til adressen: … 51 i københavn.
skifteretten har den 27. august 2014 taget kurators indstilling om at indlede konkurskaran-
tæne mod x til følge.
påstande
i et processkrift modtaget i sø- og handelsretten den 10. september 2014 har kurator nedlagt
påstand om, at x pålægges konkurskarantæne i tre år.
processkriftet samt rettens brev af 13. november 2014 med bilag er forkyndt den 27. novem-
ber 2014. rettens brev indeholdt bl.a. en svarfrist på 14 dage fra forkyndelsen. x har ikke
svaret på rettens henvendelser og har således hverken nedlagt en påstand eller anmodet om
mundtlig behandling. sagen er herefter behandlet på skriftligt grundlag.
                                                     -3-
oplysninger i sagen
det hedder i kurators processkrift bl.a.:
      ”… selskabets virksomhed bestod oprindeligt i catering, men selskabet har ligeledes dre-
      vet takeaway-restauranten s på adressen … 51, 2200 københavn n.
      oprindeligt havde selskabet adresse i …, men flyttede derfra til ..., da huslejen i … var for
      høj. x har over for kurator oplyst, at selskabets bogføringsmateriale formentlig stadig be-
      finder sig i ....
      x har oplyst, at han i sommeren 2013 afstod lejemålet i kapelvej til den af ham personligt
      ejede virksomhed s2 v/x. s var herefter uden drift, hvilket var årsagen til konkursen.
      manglende bogføring og bogføringsbilag
      kurator har fra selskabets tidligere revisor modtaget råbalance og finansudskrift fra peri-
      oden fra selskabets stiftelse til den 30. juni 2012 … revisor har oplyst mig, at han ikke er
      i besiddelse af yderligere materiale, og at bogføringen blev foretaget af selskabet selv.
      selskabet har udarbejdet én årsrapport, der vedrører perioden fra stiftelsen den 11. marts
      2011 til 30. juni 2012 … det vides ikke, men må antages, at der frem til den 30. juni
      2012 har foreligget bogføringsbilag, idet revisor i modsat fald næppe har kunnet bistå
      med opstillingen af regnskabet. det fremgår imidlertid af den uafhængige revisors erklæ-
      ring, at selskabet ikke havde overholdt bogføringslovgivningens krav om, at bogføringen
      skal tilrettelægges og udføres i overensstemmelse med god bogføringsskik under hensyn
      til virksomhedens art og drift.
      kurator har flere gange bedt x fremsende selskabets bogføringsmateriale, herunder bogfø-
      ringsbilag. x, som ikke har reageret på kurators henvendelser efter konkursen, har forelø-
      big alene oplyst, at materialet formentlig befinder sig i …. …”
af den af kurator nævnte årsrapport, der vedrører selskabets første regnskabsår, fremgår
det, at denne er fremlagt og godkendt på selskabets ordinære generalforsamling den 9. janu-
ar 2013. rapporten er ikke forsynet med underskrift, men er dateret den 9. januar 2013. som
dirigent og direktør er anført: x. i forbindelse med dette regnskab har registreret revisor poul
mikkelsen holberg fra in-revison godkendt revisionsaktieselskab under ”den uafhængige
revisors erklæringer” bl. a. anført:
      ”… forbehold
      grundlag for konklusion med forbehold
                                                      -4-
      vi tager forbehold for selskabets forsatte drift, som følge af at selskabet har tabt mere end
      50 % af selskabskapitalen og udviklingen i selskabets drift og finansielle stilling.
      konklusion med forbehold
      det er vores opfattelse at årsrapporten, bortset fra virkningerne af det i forbeholdet anfør-
      te, giver et retvisende billede af selskabets aktiver, passiver og finansielle stilling pr. 30.
      juni 2012 samt af resultatet af selskabets aktiviteter for regnskabsåret 11. marts 2011 -
      30. juni 2012 i overensstemmelse med den danske årsregnskabslov.
      …
      supplerende oplysninger vedrørende andre forhold
      vi gør opmærksom på at selskabet har tabt mere end 50 % af selskabskapitalen og selska-
      bet har i strid med selskabsloven ikke har reageret på 6 månedersfristen for kapitaltab,
      hvorved ledelsen kan ifalde ansvar.
      selskabet har i strid med selskabsloven § 210, stk. 1, ydet lån til selskabets kapitalejer,
      hvorved direktionen kan ifalde ansvar.
      selskabet ikke har overholdt bogføringslovgivningens krav om, at bogføringen skal tilret-
      telægges og udføres i overensstemmelse med god bogføringsskik under hensyn til virk-
      somhedens art og omfang.
      der er konstateret uregelmæssigheder omkring afregning af moms, a-skat m.v., hvorved
      ledelsen kan ifalde ansvar. …”
det fremgår tillige af årsrapporten, at årets resultat er negativt med 475.964 kr., at der er ak-
tiver opgjort til 221.006 kr., som bestod i tilgodehavender fra salg og tjenesteydelser med
201.006 kr. og andre tilgodehavende med 20.000 kr., samt at selskabets egenkapital var nega-
tiv med 395.964 kr. i noter til årsrapporten hedder det bl.a.:
      usikkerhed om fortsat drift (going concern)
      det er en forudsætning for selskabets evne til at fortsætte driften, at den fremtidige drift
      tilvejebringer den nødvendige likviditet til fortsat drift. ledelsen vil såfremt den nødven-
      dige likviditet ikke tilvejebringes indstille til likvidation af selskabet på den førstkommen-
      de generalforsamling.
      tilgodehavender hos virksomhedsdeltagere og ledelse
      selskabet har i strid med selskabsloven ydet lån til selskabets kapitalejere, hvorved ledel-
      sen kan ifalde ansvar. …”
kurator har i sit processkrift i tilknytning til årsrapporten videre anført:
                                                       -5-
       ”… ulovligt anpartshaverlån
       det fremgår af den uafhængige revisors erklæring … at selskabet i strid med selskabslo-
       vens § 210, stk. 1, har ydet lån til selskabets kapitalejer, hvorved direktionen kan ifalde
       ansvar.
       kurator har i forbindelse med konkursbehandlingen indhentet kontoudtog vedrørende sel-
       skabets konto i danske bank … for perioden efter seneste regnskabsaflæggelse. i den for-
       bindelse konstaterede kurator en række udbetalinger, der ikke fremstod virksomhedsrelate-
       rede, og kurator rejste ved e-mail af 16. juli 2014 … et krav over for x om tilbagebetaling
       af i alt 748.020 kr. heraf er 699.306 kr. udbetalt til en konto, som x har dispositionsret
       til. …”
der er fremlagt kontoudskrifter fra danske bank a/s vedrørende kontonummer … (udskrift
nr. 7 – 13) for perioden 10. juli 2012 til den 6. marts 2014. det hedder endvidere i den i pro-
cesskriftet nævnte e-mail af 16. juli 2014 fra kurator til x bl.a.:
     ”… som et led i min gennemgang af selskabets forhold, har jeg gennemgået udskrifter fra
     selskabets konto. i den forbindelse har jeg identificeret en række udbetalinger, der ikke
     umiddelbart fremstår virksomhedsrelaterede.
     udbetalingerne kan opgøres således:
            - kontooverførsler foretaget i perioden fra den 13. juli 2012 til den 21. oktober 2013
               til en konto, du har dispositionsret til: i alt 699.306 kr.
            - “lønudbetalinger”: i alt 42.814 kr.
            - andre udbetalinger: 5.900 kr.
     du har ikke reageret på mine henvendelser i forbindelse med konkursbehandlingen, ligesom
     du ikke har sendt kopi af selskabets regnskabsmateriale. da jeg ikke har modtaget det efter-
     spurgte materiale eller anden form for dokumentation for, at udgifterne er virksomhedsrela-
     terede, må jeg lægge til grund, at dette ikke er tilfældet. for så vidt angår lønudbetalinger-
     ne har jeg heller ikke set dokumentation for, at der er indeholdt a-skat mv. beløbet skal
     derfor tilbagebetales til selskabet.
     på dette grundlag beder jeg dig venligst indbetale ovenstående beløb, i alt 748.020 kr., in-
     den for 10 dage til konkursboets klientkonto i … der tages forbehold for at rejse yderligere
     krav fra konkursboets side.
     hvis du mener, at de afholdte udgifter er virksomhedsrelaterede, beder jeg dig sende mig
     dokumentation herfor, herunder selskabets bogføring og dokumentation for afholdt a-skat
     mv. …”
det hedder i forsættelse heraf i kurators processkrift:
                                                   -6-
      ”… x har foreløbig ikke reageret på kurators e-mail af 16. juli 2014, og det er således fort-
      sat kurators opfattelse, at ovenstående udbetalinger er udtryk for ulovlige anpartshaver-
      lån.
      manglende indberetning af moms og a-skat
      selskabet har været registreret for moms og a-skat siden stiftelsen den 11. marts 2011 og
      har i hele perioden været registreret med pligt til månedsvis indberetning. skat har
      imidlertid oplyst, at selskabet siden maj måned 2013 ikke har foretaget de pligtige indbe-
      retninger af moms og a-skat. …
      kurator har den 16. juli 2014 … anmodet x om dokumentation for, at der er indeholdt
      a-skat mv. af selskabets lønudbetalinger. kurator har foreløbigt ikke modtaget dokumen-
      tation herfor. …”
det fremgår af et kontoudtog fra skat, at der i perioden fra den 15. januar 2013 og frem til
den 23. april 2014 løbende er oparbejdet restancer bl.a. i form af moms, a-skat og am-
bidrag, der samlet er opgjort til 139.039,66 kr. der er tale om foreløbige ansættelser.
det hedder endelig i kurator processkrift:
      ”… fortsat drift af virksomheden trods insolvens
      det fremgår af den uafhængige revisors erklæring i selskabets årsregnskab for 2011/2012
      … at revisoren alene har godkendt årsregnskabet med forbehold.
      …
      til trods for, at der allerede ved regnskabsaflæggelsen for 2012 således blev udtrykt usik-
      kerhed om selskabets videre drift, er der kurator bekendt ikke iværksat bestræbelser på at
      sikre, at selskabets kapitalgrundlag var forsvarligt. …”
synspunkter
kurator har i sit processkrift til støtte for påstanden anført:
      ”… x har i perioden fra selskabets stiftelse den 11. marts 2011 til 25. april 2014 tilsidesat
      sine forpligtelser efter bogføringslovens § 10 til at opbevare regnskabsmaterialet for sel-
      skabet på betryggende vis. x har endvidere i hele perioden tilsidesat selskabets forpligtel-
      ser til registrering og dokumentation, jf. bogføringslovens § 6-9. overtrædelsen af de
      nævnte forpligtelser kan være strafbar efter bogføringslovens § 16.
      x har i perioden 30. juni 2012 til 6. marts 2014 udbetalt et beløb fra selskabs konto, der
      ikke fremstår virksomhedsrelateret. beløbet, der efter kurators opfattelse udgør 748.020
                                                      -7-
       kr., har karakter af et ulovligt anpartshaverlån, jf. selskabslovens § 210. overtrædelse af
       denne forpligtelse kan være strafbar efter selskabslovens § 367.
       der er efter skat’s oplysninger ikke indberettet moms og a-skat i perioden siden maj
       måned 2013.
       manglende indberetning af moms i henhold til momslovens § 57 kan straffes efter moms-
       lovens § 81, stk. 1, nr. 2, såfremt den manglende indberetning er forsætlig eller groft
       uagtsomt.
       selskabets regnskabsår er 1. juli i et år til den 30. juni i det følgende år. selskabet skulle
       således have selvangivet for perioden 1. juli 2012 — 30. juli 2013 senest ved udgangen af
       december 2013, jf. skattekontrollovens § 4, stk. 2. da x ikke har foretaget indberetning til
       skat siden maj måned 2013 har han herved tilsidesat selskabets forpligtelser til rettidig
       indberetning. forsætlig overtrædelse af skattekontrollovens § 4, stk. 2, kan straffes efter
       skattekontrollovens § 15.
       det gøres på dette grundlag gældende, at x har udøvet groft uforsvarlig forretningsførel-
       se, og han er derfor uegnet til at deltage i ledelsen af en erhvervsvirksomhed, jf. konkurs-
       lovens § 157. x bør derfor pålægges konkurskarantæne i 3 år, jf. konkurslovens § 158,
       stk. 1, 1. pkt., idet der ikke er særlige grunde, der taler for, at konkurskarantænen skal på-
       lægges for en kortere periode end 3 år, jf. bestemmelsens 2. pkt. …”
sø- og handelsretten skal udtale:
uanset den manglende fuldstændige årsrapport fra erhvervsstyrelsen finder skifteretten i
det foreliggende tilfælde, at det ubetænkeligt at lægge til grund, at s er stiftet den 11. marts
2011, og at x siden da var registreret som direktør, og at dette fortsat var tilfældet senere end
et år før fristdagen regnet fra beslutningen om tvangsopløsningen af selskabet, jf. konkurslo-
vens § 157, stk. 1.
da x hverken har svaret på kurators henvendelser eller indsendt nærmere oplysninger til
brug for denne sag, finder retten – navnlig på baggrund af oplysningerne i selskabets års-
rapport og kontoudskrifterne fra danske bank a/s – at det endvidere er ubetænkeligt at
lægge til grund, at x har oppebåret ulovligt anpartshaverlån på ca. 748.000 kr.
i mangel af modstående oplysninger, finder retten det endvidere på baggrund af skats op-
lysninger ubetænkeligt at lægge til grund, at der siden den 15. januar 2013 er oparbejdet re-
stancer i form af bl.a. moms, a-skat og am-bidrag, og at det samlede krav til skat foreløbig
er opgjort til 139.039,66 kr.
                                                  -8-
retten finder, at x ved at oppebære et ulovligt anpartshaverlån herved har overtrådt sel-
skabslovens § 210, at han ved at undlade at indberette moms i hvert fald siden maj 2013 her-
ved har overtrådt momslovens § 57, stk. 1, ligesom han ved at undlade at indlevere selvan-
givelse for selskabet i 2013, herved har overtrådt skattekontrollovens § 4, stk. 2.
henset hertil finder sø- og handelsretten, at x herved har gjort sig skyldig i groft uforsvarlig
forretningsførelse, og at han derfor er uegnet til at deltage i ledelsen af en erhvervsvirksom-
hed.
herefter, og under hensyn til hans handlemåde og omstændighederne i øvrigt, finder skifte-
retten, at det er rimeligt at pålægge x konkurskarantæne, jf. konkurslovens § 157, stk. 1 og 2.
den pålagte karantæne løber i tre år, jf. § 158, stk. 1, og regnes fra det tidspunkt, hvor ken-
delsen er endelig.
                                        derfor bestemmes:
x pålægges konkurskarantæne i tre år.
x betaler inden 14 dage fra dato til statskassen sagens omkostninger med 10.000 kr.
                                       torben kuld hansen
                                               (sign.)
                                            ___ ___ ___
                                   udskriftens rigtighed bekræftes
                              sø- og handelsretten, den 30. januar 2015
